CELEX: 62022CN0133
Language: lv
Date: 2022-02-28 00:00:00
Title: Lieta C-133/22: Lūgums sniegt prejudiciālu nolēmumu, ko 2022. gada 28. februārī iesniedza Bundesgerichtshof (Vācija) – LACD GmbH/BB Sport GmbH & Co. KG

7.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 222/11
            
         
      Lūgums sniegt prejudiciālu nolēmumu, ko 2022. gada 28. februārī iesniedza Bundesgerichtshof (Vācija) – LACD GmbH/BB Sport GmbH & Co. KG
      
      (Lieta C-133/22)
      (2022/C 222/19)
      Tiesvedības valoda – vācu
      
         Iesniedzējtiesa
      
      
         Bundesgerichtshof
      
      
         Pamatlietas puses
      
      
         Revīzijas sūdzības iesniedzēja: LACD GmbH
      
      
         Atbildētāja revīzijas tiesvedībā: BB Sport GmbH & Co. KG
      
      
         Prejudiciālie jautājumi
      
      
                  1)
               
               
                  Vai var pastāvēt cita ar atbilstību nesaistīta prasība Direktīvas 2011/83/ES (1) 2. panta 14. punkta izpratnē un cita ar atbilstību [līgumam] nesaistīta prasība Direktīvas (ES) 2019/771 (2) 2. panta 12. punkta izpratnē, ja garantētāja saistības rada patērētāja personiskie faktori, it īpaši viņa subjektīvā attieksme pret pirkuma priekšmetu (šajā gadījumā – patērētāja ziņā atstātā apmierinātība ar pirkuma priekšmetu), un šiem personiskajiem faktoriem nav jābūt saistītiem ar pirkuma priekšmeta stāvokli vai iezīmēm?
               
            
                  2)
               
               
                  Ja atbilde uz pirmo jautājumu ir apstiprinoša:
                  Vai tādu prasību neesamībai, kuru pamatā ir patērētāja personiskie faktori (šajā gadījumā – viņa apmierinātība ar iegādātajām precēm), ir jābūt konstatējamai, balstoties uz objektīviem apstākļiem?
               
            
         (1)  Eiropas Parlamenta un Padomes Direktīva 2011/83/ES (2011. gada 25. oktobris) par patērētāju tiesībām un ar ko groza Padomes Direktīvu 93/13/EEK un Eiropas Parlamenta un Padomes Direktīvu 1999/44/EK un atceļ Padomes Direktīvu 85/577/EEK un Eiropas Parlamenta un Padomes Direktīvu 97/7/EK (OV 2011, L 304, 64 .lpp.).
      
         (2)  Eiropas Parlamenta un Padomes Direktīva (ES) 2019/771 (2019. gada 20. maijs) par atsevišķiem preču pārdošanas līgumu aspektiem, ar kuru groza Regulu (ES) 2017/2394 un Direktīvu 2009/22/EK un atceļ Direktīvu 1999/44/EK (OV 2019, L 136, 28. lpp.), ar grozījumiem (OV 2019, L 305, 66. lpp.).